Intian elokuva- ja televisioinstituutti

Intian elokuva- ja televisioinstituutti (hindiksi भारतीय फिल्म और टेलिविज़न संस्थान, Bhāratīya philm aur ṭelivizan saṃsthān, engl. Film and Television Institute of India; lyhenne FTII) on julkinen intialainen yliopisto (2025-), joka toimii Maharashtran osavaltion Punessa. Intian hallitus perusti alkujaan Intian elokuvainstituutiksi (Film Institute of India, FII) nimetyn oppilaitoksen vuonna 1960 Prabhat Studios -elokuvastudion aiemmin käyttämiin tiloihin Punessa. Vuonna 1971 oppikaitoksen nimi vaihdettiin nykymuotoon, ja New Delhissä käynnistetty televisioopetus siirtyi Puneen vuonna 1974. Korkeakouluna toiminut FTII ilmaisi alkuvuodesta 2025 pyrkimyksestään aloittaa tohtoritutkinnon mahdollistava jatkokoulutus. Huhtikuussa 2025 FTII sai yliopiston aseman (deemed university), joka mahdollistaa opetuksen paremman kehittämisen, tutkintojen vertailtavuuden ja oppilaitoksen liittämisen kansalliseen korkeakoulujen arviointijärjestelmään (NIRF). Intian johtaviin elokuvakouluihin lukeutuva FTII:n historiaan liittyy monia opiskelijoiden mielenilmauksia, sanan- ja ilmaisunvapautta sekä hallituksen politiikasta riippumatonta akateemista vapautta puolustavia kannanottoja, jotka ovat toisinaan johtaneet myös oppilaitoksen tilapäiseen sulkemiseen. Lähteet Aiheesta muualla Kuvia tai muita tiedostoja aiheesta Intian elokuva- ja televisioinstituutti Wikimedia Commonsissa